CELEX: 62015TN0515
Language: bg
Date: 2015-09-01 00:00:00
Title: Дело T-515/15: Жалба, подадена на 1 септември 2015 г. — Almaz-Antey/Съвет

9.11.2015   
            
            
               BG
            
            
               Официален вестник на Европейския съюз
            
            
               C 371/33
            
         Жалба, подадена на 1 септември 2015 г. — Almaz-Antey/Съвет
   (Дело T-515/15)
   (2015/C 371/34)
   Език на производството: английски
   
      Страни
   
   
      Жалбоподател: OAO Concern PVO Almaz-Antey (Москва, Русия) (представители: C. Stumpf и A. Haak, lawyers)
   
      Ответник: Съвет на Европейския съюз
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени Решение (ОВППС) 2015/971 на Съвета от 22 юни 2015 г. за изменение на Решение 2014/512/ОВППС относно ограничителни мерки с оглед на действията на Русия, дестабилизиращи положението в Украйна (ОВ L 157, стр. 50), доколкото обжалваното решение се прилага за жалбоподателя,
            
         
               —
            
            
               да осъди ответника да заплати съдебните разноски.
            
         
      Основания и основни доводи
   
   В подкрепа на жалбата си жалбоподателят излага шест основания.
   
               1.
            
            
               Първото основание е, че решението на Съвета нарушава принципа на пропорционалност.
            
         
               2.
            
            
               Второто основание е, че необосновано и непропорционално Съветът е нарушил основните права на жалбоподателя, а именно правото му на защита и правото му на ефективна съдебна защита.
            
         
               3.
            
            
               Третото основание е, че Съветът не е мотивирал надлежно и в достатъчна степен включването на жалбоподателя в списъка на лицата, образуванията и органите, за които са наложени ограничителни мерки с оглед на действията на Русия, дестабилизиращи положението в Украйна.
            
         
               4.
            
            
               Четвъртото основание, е че Съветът не е доказал, че жалбоподателят е замесен в дестабилизирането на положението в Украйна или че е имал някакво влияние по отношение на успешното прилагане на договореностите от Минск.
            
         
               5.
            
            
               Петото основание е, че Съветът е допуснал явна грешка в преценката, като е приел, че спрямо жалбоподателя е изпълнен един от критериите за включване в списъка на лицата, за които е наложена спорната мярка.
            
         
               6.
            
            
               Шестото основание е, че вследствие на отмяната на Решение 2015/971/ОВППС, Регламент (ЕС) № 833/2014 е лишен от надлежно правно основание, което означава, че е отпаднало действието на включването на жалбоподателя в списъка съгласно Регламент (ЕС) № 833/2014 по силата на Регламент за изпълнение (ЕС) № 826/2014.